№_______ -sonli SHARTNOMA

Binolarning mavjud yong‘inga qarshi signalizatsiya 
tizimini qayta jihozlash, ta’mirlash va 
texnik xizmat ko‘rsatish bo‘yicha


Toshkent shahri 					            “_____” ___________ 2026-yil  

O‘zbekiston Respublikasi Raqamli texnologiyalar vazirligi huzuridagi “Binolardan foydalanish va kapital qurilish direksiyasi” davlat muassasasi nomidan 2026-yil 8-yanvardagi 
01-01/17-sonli Ishonchnoma asosida ish yurituvchi direktor o‘rinbosari B.Z.Rustamov bir tomondan keyingi o‘rinlarda “Buyurtmachi” deb nomlanuvchi va “_______________________________” ____ nomidan Ustav asosida harakatlanuvchi _____________ ikkinchi tomondan keyingi o‘rinlarda “Ijrochi” deb nomlanuvchi, ushbu shartnomani tomonlar (keying o‘rinlarda - Tomonlar) o‘rtasida quyidagilar to‘g‘risida tuzdilar:

1. SHARTNOMA PREDMETI
1.1.	Ushbu shartnoma O‘zbekiston Respublikasi Raqamli texnologiyalar vazirligi huzuridagi “Binolardan foydalanish va kapital qurilish direksiyasi” DMning Toshkent shahar, Shayhontoxur tumani, Labzak ko‘chasi, 70-uy manzilida joylashgan binolarning mavjud yong‘inga qarshi signalizatsiya tizimini qayta jihozlash, ta’mirlash va texnik xizmat ko‘rsatish bo‘yicha Ijrochi, Buyurtmachi hududida mazkur xizmatni amalga oshirish maqsadida tuzilmoqda.
1.2. Ijrochi haq evaziga Tanlov hujjatlarida, jumldan, Texnik topshiriqda hamda shartnomada ko‘rsatilgan ishlarni o‘z vaqtida sifatli bajarishni o‘z zimmasiga oladi. Buyurtmachi ushbu bajarilgan ishlar uchun haq to‘laydi.

2. SHARTNOMA QIYMATI VA HISOB-KITOB TARTIBI

2.1. Ushbu shartnomaga muvofiq to‘lovlar Buyurtmachi tomonidan Ijrochiga pul o‘tkazish yo‘li orqali amalga oshiriladi. 
2.2. Xizmatlar ko‘rsatish qiymati QQS bilan jami _____________________ so‘mni tashkil etadi.
2.3. Buyurtmachi Ijrochining bank hisob raqamiga shartnoma Taraflar tomonidan imzolanib, G‘aznachilik qo‘mitasidan ro‘yxatdan o‘tkazilib, ushbu shartnomaning 2.2-bandida ko‘rsatilgan shartnoma summasining 30 foiz miqdorida bo‘nak to‘lovini amalga oshiradi.
2.4. Ijrochi Buyurtmachiga ishlar yakuni bo‘yicha topshirish qabul qilish dalolatnomalar va elektron hisob-fakturani taqdim etadi. Bunda Toshkent shahar Favqulodda vaziyatlar boshqarmasi mas’ul inspektori hamda buyurtmachi mas’sul xodimi tomonidan, Ijrochiga etirozlar bo‘lmagan taqdirda shartnoma qiymatining qolgan 70 foizini 10 (o‘n) bank kuni ichida to‘lab beradi.
2.5. Ushbu shartnoma bo‘yicha xizmatlarning narxi o‘zgarmas hisoblanadi.
2.6. Ishlarning hajmi, ularni bajarish tartibi va muddatlari ushbu shartnomaning tegishli bandlariga muvofiq amalga oshiriladi.

3. ISHLARNI TOPSHIRISH VA QABUL QILISH TARTIBI
3.1. Buyurtmachi tomonidan shartnoma uchun bo‘nak (avans) to‘lovi amalga oshirilgan vaqtdan Ijrochi Texnik topshiriqda ko‘rsatilgan ishlarni 7 kun ichida bajarib, Buyurtmachining mutaxassislariga topshirishi shart. 
3.2. Ijrochi tomonidan bajarilgan ishlar Toshkent shahar Favqulodda vaziyatlar boshqarmasi mas’ul inspektori hamda buyurtmachi mas’sul xodimi tomonidan qabul qilinib tegishli hujjatlar dalolatnoma orqali topshiriladi hamda hisob-faktura rasmiylashtiriladi.
3.3. Bajarilgan ishlar uchun haq to‘lash Ijrochi tomonidan taqdim etilgan dalolatnoma hamda elektron hisob-faktura asosida amalga oshiriladi.
3.4. Buyurtmachi hamda Favqulodda vaziyatlar boshqarmasi mas’ul inspektori istalgan vaqtda Ijrochining faoliyatiga aralashmasdan, u tomonidan bajarilayotgan ishning borishi va sifatini tekshirishi mumkin.
[bookmark: _Hlk135515292]3.5. Agar ushbu shartnomaga hamda Texnik topshiriqqa muvofiq ishlarni bajarish jarayonida kamchiliklar aniqlansa, Buyurtmachi tomonidan Ijrochiga xabar beriladi. Ijrochi Buyurtmachining talablariga muvofiq kamchiliklarni bir kun ichida bartaraf etadi.


4. TOMONLARNING HUQUQLARI VA MAJBURIYATLARI

4.1. Ijrochi quyidagi majburiyatlarni o‘z zimmasiga oladi:
4.1.1. Ushbu shartnomaga muvofiq ishlarni sifatli va o‘z vaqtida bajarish uchun Ijrochi barcha mas’uliyatni o‘z zimmasiga oladi; 
4.1.2. Ushbu shartnomada va Texnik topshiriqda nazarda tutilgan ishlarni o‘z vaqtida, sifatli va to‘liq bajarishga imkon beradigan zarur miqdordagi xodimlar, zarur uskunalar hamda inventarlari mavjud bo‘lishini ta’minlash;
4.1.3. Buyurtmachining so‘roviga binoan Ijrochi tomonidan bajarilayotgan ishlar bo‘yicha to‘liq ma’lumot berish;
4.1.4. Ishlarni O‘zbekiston Respublikasi Vazirlar Mahkamasining 2020-yil 20-oktabrdagi Yongʻin xavfsizligi qoidalarini tasdiqlash toʻgʻrisida qaror ta’lablariga muvofiq amalga oshirishi;
4.1.5. Ishlarni material ishlab chiqaruvchining texnik talablari va amaldagi me'yoriy hujjatlarga muvofiq bajarishi;
4.1.5. Ishlarni bajarish jarayonida Ijrochining aybi bilan Buyurtmachining mol-mulkiga, shikastlanish va boshqa turdagi zarar yetkazilgan taqdirda, mazkur zarar Ijrochi tomonidan oʻz mablag'lari hisobidan, qoʻ'shimcha haq talab qilinmagan holda, Buyurtmachini qanoatlantiradigan darajada toʻliq bartaraf etiladi hamda avvalgi holatiga keltiriladi;
4.1.6. Mazkur ishlarni bajarishda Ijrochining o‘z mutaxassislari, tashqi mutaxassislar va yordamchi tashkilotlarning kuchlarini jalb qilgan holda bajarilishi mumkin, bunda Ijrochi o‘zi jalb qilgan uchinchi tomon tashkilotlari va mutaxassislari xavfsizligi uchun javobgardir.
4.1.8. Ijrochi qabul-topshirish dalolatnomasi imzolangan kundan boshlab, bajarilgan ishlar sifati va holatiga bir yil kafolat berish majburyatini oladi. 
4.2. Ijrochining huquqlari quyidagilardan iborat:
4.2.1. Mazkur Shartnomaning 2.3-bandi ko‘rsatilgan bo‘nak to‘lovlari kelib tushmaganda, buni Buyurtmachidan talab qilishga;
4.2.2. Qonunchilikka binoan boshqa huquqlar. 
4.3. Buyurtmachi o‘ziga quyidagi majburiyatlarni oladi:
4.3.1. Ijrochidan tugallangan ishlarni qabul qilib olishni ta’minlash uchun ma’sul shaxsni ajratish va ishlarni qabul qilish; 
4.3.2. Ushbu shartnomaga muvofiq bajarilgan ishlar uchun haq to‘lash.
4.4. Buyurtmachining huquqlari quyidagilardan iborat:
4.4.1. Ijrochi tomonidan taqdim etilgan ishlarni bajarilganligi to‘g‘risidagi  dalolatnomadagi ma’lumotlar amalga oshirilgan ishlarga nomutonosib bo‘lsa, kamchiliklarni bartaraf etishni talab qilish va dalolatnoma hamda elektron hisob-faktura qaytarish;
4.4.2. Ishlarni qabul qilish jarayonida Favqulodda vaziyatlar boshqarmasi mas’ul inspektorini jalb etish;
4.4.3. Qonunchilikka binoan boshqa huquqlar. 

5. SHARTNOMA MUDDATI, O‘ZGARTIRISH VA UNI BEKOR QILISH TARTIBI
5.1. Ushbu shartnoma Taraflar tomonidan imzolanib, G‘aznachilik qo‘mitasidan ro‘yxatidan o‘tkazilgan paytdan boshlab kuchga kiradi va 2026-yil 31-dekabrgacha amal qiladi.
5.2. Ushbu shartnomani bir tomonlama o‘zgartirish yoki bekor qilishga yo‘l qo‘yilmaydi, shartnomada bevosita nazarda tutilgan hollar bundan mustasno.
5.3. Kutilayotgan bekor bo‘lish sanasidan kamida 10 (o‘n) kalendar kun oldin ikkinchi tomonga yozma ravishda xabar berish yo‘li bilan, tomonlar mazkur shartnomani istalgan vaqtda muddatidan oldin bekor qilish huquqiga ega. Bunday holda, shartnoma bekor qilinganligi to‘g‘risida xabarnomada ko‘rsatilgan sana bilan bekor qilingan deb hisoblanadi.
5.4. Shartnoma muddatidan oldin bekor qilingan taqdirda, tomonlar shartnomani bekor qilish sanasidan oldingi o‘z shartnomaviy majburiyatlarini bajarishlari va o‘zaro moliyaviy
hisob - kitoblarni shartnoma bekor qilingan oxirigi kundan kechiktirmay amalga oshirishlari shart.
5.5. Ushbu shartnomaga kiritilgan har qanday o‘zgartirish va qo‘shimchalar faqat yozma ravishda amalga oshiriladi.

6. TOMONLARNING JAVOBGARLIGI
6.1. O‘z majburiyatlarini bajarmagan yoki lozim darajada bajarmagan taqdirda tomonlar O‘zbekiston Respublikasining amaldagi qonunchiligida nazarda tutilgan javobgarlikka tortiladilar. 
6.2. Ijrochi tomonidan ishlarni bajarishda xato va kamchiliklarga yo‘l qo‘yilganda, O‘zbekiston Respublikasi qonunchilik hujjatlariga, O‘zbekiston Respublikasi Vazirlar Mahkamasining 2020-yil 20-oktabrdagi Yongʻin xavfsizligi qoidalarini tasdiqlash toʻgʻrisida qaror ta’lablariga, shaharsozlik norma qoidalariga, belgilangan tartib-qoidalar va texnologik talablarga muvofiq bo‘lmaganda javobgarlik Ijrochi zimmasiga yuklanadi.
6.3. Mazkur shartnomaning 6.2-bandi ko‘rsatilgan kamchilik mavjud bo‘lganda, ushbu bajarilgan ishlar uchun Buyurtmachi tomonidan hech qanday haq to‘lanmaydi. Agar bajarilgan ishlar qabul qilingan bo‘lsa yoki dalolatnoma rasmiylashtirilgan hollarda Buyurtmachi tomonidan shartnoma qiymati doirasida to‘langan mablag‘ qayta hisob-kitob qilinadi.
6.4. Ijrochi shartnomada ko‘rsatilgan xizmatlarni o‘z vaqtida amalga oshirmagan taqdirda, bajarilmagan xizmat summasining har bir kuni uchun 0,5 foiz miqdorida penya to‘laydi, biroq penya miqdori bajarilmagan xizmat summasining 50 foizidan ortiq bo‘lmasligi kerak.
6.5. Buyurtmachi to‘lovlarni shartnomada belgilangan muddatda to‘lamagan taqdirda, to‘lanmagan summaning har bir kuni uchun 0,4 foiz miqdorida penya to‘laydi, biroq penya miqdori to‘lanmagan to‘lov summasining 50 foizidan ortiq bo‘lmasligi kerak.
6.6. Ijrochi ishlar yakuni Texnik shartga, sifat, assortiment, toifasi jihatidan, qonunchilikda yoki ushbu shartnomada o‘rnatilgan boshqa majburiy shartlarga javob bermasa, “Buyurtmachi” ishlarni qabul qilishni va haqni to‘lashni rad etishga haqli. Bunday holatda “Ijrochi” “Buyurtmachi” ga rad etilgan ish hajmi qiymatining 20 foiz miqtorida jarima to‘laydi va sifatsiz qilingan ish hajmini ikki kun ichida qayta qilib berishi shart. 

7. KORRUPSIYAGA QARSHI OGOHLANTIRISH
7.1. Tomonlar poraxo‘rlik va korrupsiyaga nisbatan to‘liq murosasizlik siyosatini olib borishini tan olishadi va iqtisodiy faoliyat bilan bog‘liq rasmiyatchiliklarni soddalashtirish, muayyan masalalarni tezroq hal qilish uchun yordam/to‘lovlarni amalga oshirishni o‘z ichiga oluvchi korrupsiya harakatlarini to‘liq taqiqlashni ta’minlashadi. Tomonlar o‘z faoliyatida amaldagi Qonunchilik va uning asosida ishlab chiqilgan poraxo‘rlik va tijorat poraxo‘rligiga qarshi kurashishga qaratilgan meyorlarga to‘liq amal qiladilar.
7.2. Tomonlar o‘z xodimlari har qanday shaxsga (shu jumladan, lekin ular bilan cheklanmagan holda, jismoniy shaxslar, tijorat tashkilotlari va davlat amaldorlariga) har qanday korrupsiya to‘lovlarini (pul mablag‘lari yoki qimmatbaho sovg‘alar) taklif qilmasliklari, taqdim etmasliklari, bermasliklari yoki berishga rozilik bermasliklarini va har qanday shaxsdan, bevosita yoki bilvosita, har qanday korrupsiya to‘lovlarini (naqd pul yoki qimmatbaho sovg‘alar) qabul qilmasliklarini yoki qabul qilishga rozilik bermasliklarini ta’minlaydilar.
7.3. Har bir tomon, shartnomaning ushbu qismining biron bir qoidalari buzilganligi yoki bunday holat sodir bo‘lishi mumkinligi to‘g‘risida asosli shubhalar yuzaga kelsa, ushbu shubhalar paydo bo‘lgan kundan boshlab 5 ish kunidan kechiktirmay boshqa tomonni yozma ravishda xabardor qilishni o‘z zimmasiga oladi. Agar bir tomon shartnomaning ushbu qismining qoidalarini buzganligi faktini tasdiqlasa, boshqa tomon ushbu shartnomani bir tomonlama bekor qilish huquqiga ega.

8. FORS-MAJOR HOLATLARI
8.1. Ijrochi unga bog‘liq bo‘lmagan sabablarga ko‘ra ushbu shartnoma bo‘yicha o‘z majburiyatlarini bajarishi mumkin bo‘lmagan taqdirda, bunday holatlar aniqlangan vaqtdan boshlab 1 (bir) kun ichida Buyurtmachini ogohlantiradi, shu bilan birga shartnoma bo‘yicha majburiyatlarni maksimal darajada bajarish uchun zarur choralarni ko‘radi. Bunday holda, Buyurtmachi Ijrochiga ishlarni bajarishi uchun qo‘shimcha vaqt berishi mumkin.
8.2. Tomonlar kutilmagan va ularga bog‘liq bo‘lmagan holatlar yuzaga kelgan taqdirda qabul qilingan majburiyatlarning barchasidan yoki bir qismidan ozod qilinadi: urush, fuqarolik tartibsizliklari, epidemiya, blokada, embargo, zilzilalar, toshqinlar, yong‘in va boshqa tabiiy ofatlar, davlat organlari tomonidan ushbu shartnomaga muvofiq majburiyatlarning bajarilishiga to‘sqinlik qiladigan qarorlar qabul qilinganda. 
8.3. Fors-major holatlariga murojaat qiluvchi tomon ushbu holatlar yuzaga kelgan kundan boshlab ikki kalendar kun ichida boshqa tomonga bunday holatlar yuzaga kelganligi to‘g‘risida yozma ravishda xabar berishga majburdir. Bunday holda, har qanday tomonning iltimosiga binoan shartnomani amalga oshirish imkoniyatini (usulini) aniqlash uchun komissiya tuzilishi mumkin.
8.4. Vakolatli organlar tomonidan berilgan hujjatlar fors-major holatlari mavjudligini tasdiqlaydi. Agar fors-major holatlari 1 oydan ortiq davom etsa, tomonlarning har biri ushbu shartnomani muddatidan oldin bekor qilishga haqlidir, bundan oldin boshqa tomon kamida 10 kun oldin xabardor qilinadi.

9. BOSHQA SHARTLAR
9.1. Barcha yozishmalar va dalolatnomalar yozma ravishda ikki nusxada tuziladi va har bir tomonda bitta nusxasi saqlanadi. Tomonlar vakilining tilxati, olingan sana muhri, xatlarni qabul qilish to‘g‘risidagi pochta kvitansiyasi yoki pochta muhri bilan hujjat nusxasi bo‘lsa, ushbu hujjat boshqa tomonga topshirilgan deb hisoblanadi, ushbu shartnomada belgilangan hollar bundan mustasno.
9.2.  Agar ijrochi belgilangan muddatda shartnomadagi majburyatlarni to‘liq ijro qilmasa yoki buyurtmachi majburiyatlarini bajarmasa mazkur shartnoma bir tomonlama bekor qilinadi.
9.3. Ushbu shartnomadan kelib chiqadigan yoki u bilan bog‘liq bo‘lgan barcha nizolar va kelishmovchiliklar tomonlar o‘rtasida muzokaralar yo‘li bilan hal qilinadi. Agar tomonlar tomonidan kelishuvga erishilmagan taqdirda, ish Toshkent tumanlararo iqtisodiy sudiga topshiriladi. 
9.4. Shartnomada nazarda tutilmagan boshqa barcha holatlarda tomonlar O‘zbekiston Respublikasining amaldagi qonunchiligiga amal qiladilar.
9.5. Shartnoma o‘zbek tilida ikki nusxada tuzilgan. Bir nusxasi Buyurtmachida, ikkinchisi nusxasi Ijrochida saqlanadi.


10. TOMONLARNING MANZILLARI VA BANK MA’LUMOTLARI

	“Buyurtmachi”
	
	“Ijrochi”

	“Binolardan foydalanish va kapital qurilish direksiyasi” davlat muassasasi

Manzil: Toshkent shahar, Shayxontohur tumani, Labzak ko‘chasi 70-uy
Tel: 71-202-02-35
sh/hv: 460010860262777046101078006
STIR 207 323 774, IFUT: 41202
G‘aznachilik bo‘linmasining nomi:
G‘aznachilik qo‘mitasi
YaG‘H: 23 402 000 300 100 001 010 Bank nomi: (HKKM) MFO:00014, STIR: 201 122 919

Direktor o‘rinbosari               B. Rustamov
	
	“________________________ ____


Manzil:
Bank:
X/r:
MFO:
STIR:
IFUT:
     Tel: 




    Direktor                       _______________ 





